ΓΡΑΠΤΗ ΕΡΩΤΗΣΗ E-2713/00

υποβολή: Christopher Huhne (ELDR) προς την Επιτροπή

(1 Σεπτεμβρίου 2000)

Θέμα: Επιχειρηματικά κεφάλαια

Θα μπορούσε η Επιτροπή να προβεί σε εκτίμηση σχετικά με το ύψος των κεφαλαίων που χορηγήθηκαν ανά έτος σε νεοϊδρυόμενες και νεοϊδρυθείσες επιχειρήσεις (δηλ. επιχειρηματικά κεφάλαια) σε κάθε κράτος μέλος κατά την τελευταία πενταετία;

Απάντηση του κ. Liikanen εξ ονόματος της Επιτροπής

(12 Οκτωβρίου 2000)

Η Επιτροπή δεν διαθέτει συνολικά στοιχεία για τα επιχειρηματικά κεφάλαια νεοϊδρυόμενων και νεοϊδρυθεισών επχιειρήσεων σε κάθε κράτος μέλος κατά την τελευταία πενταετία.

Η αγορά επιχειρηματικών κεφαλαίων στην Ευρώπη έχει διαρκώς επεκταθεί κατά τα τελευταία έτη. Τα κεφάλαια επιχειρηματικών κεφαλαίων είναι από τις κύριες πηγές που παρέχουν κεφάλαιο σε νεοϊδρυόμενες και νεοϊδρυθείσες εταιρείες αλλά μη επίσημοι επενδυτές (επιχειρηματικοί άγγελοι) συμβάλλουν επίσης σημαντικά στο συνολικό όγκο του επιχειρηματικού κεφαλαίου της αγοράς. Επιπρόσθετα, το επιχειρηματικό κεφάλαιο παρέχεται διαρκώς και περισσότερο μέσω εταιρικών επιχειρηματικών κεφαλαίων (κεφάλαια που συνδέονται στενά με μεγάλες εταιρείες). Εκτιμάται ότι οι επενδύσεις των επιχειρηματικών κεφαλαίων πραγματοποιούνται από ανεπίσημους επενδυτές που μοιάζουν τουλάχιστον με εκείνες που πραγματοποιούνται με επιχειρηματικά κεφάλαια.

Ο συνημμένος πίνακας παρουσιάζει τις επενδύσεις επιχειρηματικού κεφαλαίου που πραγματοποιήθηκαν στα κράτη μέλη κατά τα τελευταία 5 έτη και βασίζεται στις στατιστικές της Ευρωπαϊκής Ένωσης Ταμείων Επιχειρηματικού Κεφαλαίου (EVCA) που παράγει ετήσια επετηρίδα για ιδιωτικό μετοχικό κεφάλαιο στην Ευρώπη. Τα στοιχεία που δημοσιεύονται από το EVCA βασίζονται σε έρευνες σε 17 ευρωπαϊκές χώρες.

Όλα τα στοιχεία λαμβάνονται από τις επετηρίδες EVCA 1996-2000 και αναφέρονται σε επενδύσεις που πραγματοποιήθηκαν από τα κράτη μέλη σε αντίστοιχα έτη. Όλα τα στοιχεία αναφέρονται είτε σε επενδύσεις σε φάση εκκίνησης (δημιουργία επιχειρήσεων και αρχική φάση) είτε σε επενδύσεις επέκτασης και ανάπτυξης. Δεν περιλαμβάνουν αντίθετα επενδύσεις αντικατάστασης ή εξωτερικές εξαγορές ή εξαγορές από τα στελέχη τους (MBI/MBO), και κατά συνέπεια δεν αποτελούν μέρος των επενδύσεων επιχειρηματικού κεφαλαίου. Οι στατιστικές EVCA δεν περιλαμβάνουν επίσης επενδύσεις που πραγματοποιούνται από ανεπίσημους επενδυτές και μέσω εταιρικών επιχειρηματικών κεφαλαίων.

Σε κοινοτικό επίπεδο, η Ευρωπαϊκή Τράπεζα Επενδύσεων (ΕΤΕπ) και το Ευρωπαϊκό Ταμείο Επενδύσεων (ΕΤΕ) είναι σημαντικοί πάροχοι επιχειρηματικών κεφαλαίων. Η ΕΤΕ άρχισε τις πράξεις επιχειρηματικού κεφαλαίου το 1997 στα πλαίσια του προγράμματος ειδικής δράσης Amsterdam (ASAP). Έχει λάβει την άδεια από τους διοικητές της να χρησιμοποιήσει 2 δισ. ευρώ για τηνποστήριξη των αποκαλούμενων πράξεων επιχειρηματικών μετοχών. Μέχρι σήμερα οι εγγραφές στα πλαίσια των πράξεων επιχειρηματικού κεφαλαίουπερβαίνουν ήδη το 1 δισ. ευρώ. Το ΕΤΕ δρα ως εκτελεστικό μέσο του επιχειρηματικού κεφαλαίου ΕΤΕπ. Εκτός από τις μετοχικές επενδύσεις ιδίων πόρων (περίπου 90 εκατ. ευρώ), διαχειρίζεται τους παραπάνω πόρους επιχειρηματικού κεφαλαίου

της ΕΤΕπ, καθώς και τα επιχειρηματικά κεφάλαια εξ ονόματος της Κοινότητας. Σύμφωνα με την πρωτοβουλία ανάπτυξης και απασχόλησης 1997, που διαχειρίζεται το Κοινοβούλιο, το ΕΤΕ διαχειρίζεται το σχέδιο Ευρωπαϊκός Μηχανισμός για τις Τεχνολογίες (ΕΜΤ)-ενίσχυσης εκκίνησης (ενδεικτικός προϋπολογισμός 150 εκατ. ευρώ για 3 έτη), που είναι το πρώτο μέσο για κεφάλαιαψηλού επιχειρηματικού κινδύνου, με ειδικά μέσα, που ενθαρρύνουν την παροχή αγαθών σε εταιρείες σε στάδιο εκκίνησης, καινοτόμους ή που προσανατολίζονται προς νέες τεχνολογίες.